નગીનદાસ સંઘવી
નગીનદાસ સંઘવી (૧૦ માર્ચ ૧૯૨૦ - ૧૨ જુલાઈ ૨૦૨૦) ગુજરાત, ભારતના રાજકારણશાસ્ત્રના અધ્યાપક, લેખક અને અંગ્રેજી, હિન્દી અને ગુજરાતી ભાષાના કટારલેખક હતા. તેમને ભારતનો ચોથો સર્વોચ્ચ નાગરિક પુરસ્કાર પદ્મશ્રી ૨૦૧૯ના વર્ષમાં મળ્યો હતો.

જીવન 
તેમનો જન્મ ભાવનગરમાં થયો હતો અને તેમણે શિક્ષણ ત્યાં મેળવ્યું. શિક્ષણ પૂરું થયા પછી તેણે રૂ. ૩૦ના માસિક પગાર પર એક જાહેરાત કંપનીમાં ટાઇપિસ્ટ તરીકેની કારકિર્દી શરૂ કરી. બીજી ઘણી નોકરીઓ પછી તેણે શિક્ષણ તરફ વળ્યા. સંઘવીએ તેમની શિક્ષક કારકિર્દી (૧૯૫૧-૮૦) ભવન્સ કોલેજ, અંધેરીથી શરૂ કરી હતી. પછીથી તેઓ રૂપારેલ કોલેજ, માહીમ અને મીઠીબાઈ કોલેજ, વિલેપાર્લેમાં રાજકારણશાસ્ત્ર ભણાવતા હતા. કોલેજમાં ભણાવતી વખતે તેમણે સમાચારપત્રોમાં લખવાનું શરૂ કર્યું હતું. નિવૃત્તિ પછી તેમને ૭૦૦ રૂપિયાનું પેન્શન મળતું હતું, જે પૂરતું નહોતું અને તેમણે લખવાનું ચાલુ રાખ્યું.

તેઓ "નગીનબાપા" તરીકે જાણીતા હતા.

સર્જન 
તેમણે ગુજરાતી અને અંગ્રેજીમાં કુલ ૨૯ પુસ્તકો લખ્યા છે. તેઓ ગુજરાતી સામાયિક ચિત્રલેખામાં રાજકીય કટાર લખતા હતા.

 Gujarat: A Political Analysis; (૧૯૯૬) સેન્ટર ફોર સોશિયલ સ્ટડીઝ
 Gandhi: The Agony of Arrival - The South Africa Years; (૨૦૦૬) રૂપા પબ્લિકેશન્સ ઇન્ડિયા
 Gujarat At Cross-Roads; (૨૦૧૦) ભારતીય વિદ્યા ભવન 
 A Brief History of Yoga; (૨૦૧૨) કિન્નાર્ડ પબ્લિશિંગ, 
 મહામાનવ શ્રીકૃષ્ણ; (૨૦૧૨) આર.આર. શેઠ & સન્સ 
 નરેન્દ્ર મોદી; (૨૦૧૭) નવભારત
 ગીતા વિમર્શ; (૨૦૧૭) ડાયમંડ બુક્સ 
 સરદાર પટેલ - એક સમર્પિત જીવન; (૨૦૧૭) નવજીવન ટ્રસ્ટ

પુરસ્કારો 
સાહિત્યના ક્ષેત્રમાં યોગદાન આપવા માટે તેમને ભારતનો ચોથો સર્વોત્તમ નાગરિક પુરસ્કાર પદ્મશ્રી મળ્યો હતો. તેમને વજુ કોટક ગોલ્ડ મેડલ પણ મળ્યો હતો.

સંદર્ભ

બાહ્ય કડીઓ 
 

ગુજરાતી સાહિત્યકાર
૨૦૨૦માં મૃત્યુ
૧૯૨૦માં જન્મ